钦定古今图书集成/明伦汇编/氏族典/第104卷 > 《廖用贤尚友录》 > 柴祥
## 钦定古今图书集成/明伦汇编/氏族典/第104卷 > 《廖用贤尚友录》 > 柴祥

按《浙江通志》：“祥字汝嘉，性至孝。嘉靖丙午举于乡，丙
辰成进士，授中书舍人，擢南京监察御史，遂请养母。
神宗初立，召补山东道御史，再疏力辞，不允，彊起就
职，草封事，俱切时政。母殁，哀恸骨立。服除，补江西道，
巡按应天，迁四川按察使。穆福建谳狱，多平反。会与
按使者持论不合，遂致仕。孙世尧，举人，事后母最孝”，
父绍勋卒，庐墓。朱本吴疏荐，诏征，力辞终养。